52 
finne af Brugden. Flere end det ene Individ kunde jeg ikke op¬ 
dage. Vi befandt os netop paa det Omraade, hvor den, i Følge 
tidligere Oplysninger, netop plejer at vise sig hyppigst. 
Nu i Sommer (1902) har den pludselig vist sig ret hyppig 
omkring Reykjanes-Halvøen, især i Nærheden af Handelsstedet Kef- 
lavik ved Faxabugten. 
5. Byrkelangen (.Molva byrkelange Walb.) anførte jeg som 
ny for Island i Vidensk. Medd. 1899, S. 408. Jeg berørte dér, at 
den rimeligvis fandtes flere Steder ved Landets Kyster end ved 
Vestmannøerne, da jeg antog, at den Fisk, man undertiden fangede 
i den 80—100 Fv. dybe Rende, som skyder sig ind paa Nordsiden 
af Halvøen Snæfellsnes, rimeligvis var denne Fisk. Den bliver 
kaldt for „mjoni“ (ikke ,,mj6na“) af Fiskerne der paa Stedet. 
At denne Fisk og Byrkelangen ere identiske, har jeg nu faaet 
bekræftet, idet jeg nylig af Fisker L. Skulason har modtaget 3 
Eksemplarer af den, alle fangede i den førnævnte Rende. To af 
dem ere fuldvoksne, 120 og 127 cm lange Hunner, det tredje er en 
99 cm lang Han. 
VII. 
To Skadedyr ved Islands Kyster. 
Saaledes betegner jeg to Dyr, som i de senere Aar ere op- 
traadte i saa store Mængder ved Island, at de have gjort betydelig* 
Skade paa Tømmerværk i Søen (Broer og Fiskefartøjer). Disse 
Dyr ere Limnoria lignorum (Rathke) og Teredo norvegica Spengler. 
a. Pælekrebsen (Limnoria lignorum (Rathke)). 
Saavidt jeg véd, omtales den ikke hos de Forfattere, som have 
skrevet om Islands Fauna, og den kan for saa vidt betegnes som 
ny for Island. — Paa mine Rejser langs Landets Kyster har jeg 
særlig haft Opmærksomheden henvendt paa den. Af mine Under¬ 
søgelser fremgaar da, at den er meget hyppig langs hele Syd- og 
